CBI मामले में 27 मई और ED केस में 30 मई को जजमेंट
Delhi Ex-Deputy CM Manish Sisodia Liquor Policy Case - Follow Delhi Liquor Scam (Money Laundering Case)Latest News Updates On Dainik Bhaskar  सिसोदिया के खिलाफ ED की चार्जशीट पर आज सुनवाई
दिल्ली शराब नीति केस में मनीष सिसोदिया के खिलाफ ED और CBI केस में दाखिल चार्जशीटों पर शुक्रवार को सुनवाई हुई। कोर्ट ने दोनों मामलों में फैसले सुरक्षित रख लिए हैं। CBI केस में कोर्ट 27 मई को 4 बजे फैसला सुनाएगी। वहीं, ED मामले में राउज एवेन्यू कोर्ट ने फैसला सुनाने के लिए 30 मई की तारीख तय की है।
अब जान लीजिए ED और CBI ने कोर्ट में दाखिल अपनी चार्जशीटों में क्या कहा था...
ED ने चार्जशीट में सिसोदिया को आरोपी बनाया था
शराब नीति में मनी लॉन्ड्रिंग की जांच कर रही ED ने 4 मई को कोर्ट में चौथी सप्लीमेंट्री (पांचवी चार्जशीट) दाखिल की थी। जिसमें ED ने सिसोदिया को पहली बार आरोपी बनाते हुए कहा था कि इस मामले में वे मुख्य साजिशकर्ता हैं।
इससे पहले जांच एजेंसी ने तीसरी सप्लीमेंट्री चार्जशीट में आरोप लगाया था कि शराब नीति केस में आम आदमी पार्टी के कुछ बड़े नेता और BSR नेता के. कविता, YSR कांग्रेस सांसद वाले तथाकथित 'साउथ ग्रुप' का षड्यंत्र था। ED ने कोर्ट में दाखिल दूसरी सप्लीमेंट्री चार्जशीट में दावा किया था कि विजय नायर और आम आदमी पार्टी के कई नेता मनीष सिसोदिया के इशारों पर काम कर रहे थे।
CBI ने गवाहों के बयानों की रिकॉर्डिंग कोर्ट में दी थी
CBI ने कोर्ट में 25 अप्रैल को सप्लीमेंट्री चार्जशीट दाखिल की थी। इसमें मनीष सिसोदिया, बुच्ची बाबू गोरंटला, अर्जुन पांडेय और अमनदीप ढल के नाम थे। चार्जशीट दाखिल करते समय CBI ने अदालत को सूचित किया कि मनीष सिसोदिया पर मुकदमा चलाने के लिए पीसी अधिनियम की धारा 19 के तहत मंजूरी ले ली गई है और पूरक चार्जशीट के साथ संलग्न है। चार्जशीट के साथ कोर्ट को एक डीवीडी है, जिसमें गवाहों के बयानों की रिकॉर्डिंग है।
ED केस में सिसोदिया को जमानत नहीं मिली
CBI केस में सिसोदिया की जमानत याचिका की टाइमलाइन
ED ने 12 लोगों को किया गिरफ्तार
ED ने दिल्ली के पूर्व डिप्टी CM को तिहाड़ जेल से 9 मार्च को गिरफ्तार किया था। इसके बाद से वे एजेंसी की हिरासत में हैं। 8 मई को कोर्ट ने ED के केस में उनकी कस्टडी 23 मई तक बढ़ा दी थी। उधर, एजेंसी ने मामले में अब तक 11 अन्य लोगों को भी गिरफ्तार किया है। वहीं, CBI के मामले में कोर्ट ने मनीष सिसोदिया की कस्टडी 2 जून तक बढ़ा दी थी। CBI ने शराब नीति केस में उन्हें 24 फरवरी को गिरफ्तार किया था।
मनीष सिसोदिया से जुड़ी अन्य खबरें भी पढ़ें...
सिसोदिया ने जेल में PM मोदी पर लिखी कविता, गरीब को मिली किताब तो नफरत कौन फैलाएगा​​​​​​​
​​​​​​​​​​​​​​दिल्ली के पूर्व डिप्टी CM मनीष सिसोदिया ने एक बार फिर तिहाड़ जेल से चिट्ठी लिखी है। इस चिट्‌ठी को अरविंद केजरीवाल ने ट्वीट किया है। यह लेटर कविता के रूप में लिखा हे। इसमें मनीष ने पीएम मोदी पर तंज कसते हुए लिखा है कि अगर पढ़ गया हर गरीब का बच्चा, तो चौथी पास राजा का राजमहल हिल जाएगा। पढ़ें पूरी खबर...
सिसोदिया बोले- PM को संविधान का पालन करना चाहिए, IAS ट्रांसफर-पोस्टिंग मामले में दिया रिएक्शन
दिल्ली के पूर्व डिप्टी सीएम मनीष सिसोदिया ने कहा कि प्रधानमंत्री नरेंद्र मोदी को संविधान का पालन करना चाहिए। उनकी यह टिप्पणी दिल्ली में ब्यूरोक्रेट्स के ट्रांसफर-पोस्टिंग के मुद्दे पर सुप्रीम कोर्ट के फैसले के बाद आई है। 11 मई को सुप्रीम कोर्ट ने कहा था कि दिल्ली सरकार को सर्विसेज पर विधायी और कार्यकारी अधिकार हैं। पढ़ें पूरी खबर...